
Татарстан Республикасы Дәүләт Киңәшчесе, Россия Хезмәт Герое Минтимер Шәймиев «Үлемсез полк онлайн» акциясенә кушылды. Ул онлайн-йөрештә әтисе Шаһишәрип Шәймөхәммәт улы Шәймиев портретын урнаштырды.

Шаһишәрип Шәймиев 1941 елда сугышка алына. Шунда ук фронтның алгы сафларына эләккән, Мәскәү астында көрәшкән. 1942 елда каты яраланганнан соң комиссиягә алына. Аннан 25 ел дәвамында Актаныш районы Әнәк авылында колхоз рәисе булып эшли.
Минтимер Шәймиев «Үлемсез полк онлайн» акциясенә кушылды